stanford-oval/wikipedia huggingface dataset:
האגודה העולמית לתקשורת פיננסית בין-בנקאית
רשת SWIFTNet

סוויפט החלה לעבור לרשת תקשורת מבוססת פרוטוקול IP בשנת 2001, במקום תשתית מבוססת X.25 ששימשה אותה עד אותה העת. בין השאר במטרה לקדם מסחר אלקטרוני. המעבר הושלם בשנת 2005.
המעבר דרש פיתוח פרוטוקולים חדשים לתקשורת יעילה, תוך שימוש הן בתקני תקשורת קיימים, והן פיתוח תקנים חדשים. כמו כן, הוחלט לקודד את הודעות המערכת החדשה בפורמט XML.
ניתן לחלק את פרוטוקולי התקשורת כך:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  InterAct SWIFTNet InterAct Realtime  SWIFTNet InterAct Store and Forward |  FileAct SWIFTNet FileAct Realtime  SWIFTNet FileAct Store and Forward |  Browse SWIFTNet Browse |  |  |  |  |  |
רשת SWIFTNet > ארכיטקטורה

רשת סוויפט מספקת שירות אחסון-וקידום מסרים ריכוזי, הכולל ניהול התקשרויות מוגבל.
רשת SWIFTNet > שלב 2

במהלך 2007 ו-2008, תשתית התקשורת של רשת Swift עברה לפרוטוקול חדש נוסף, בשם SWIFTNet phase 2. ההבדל העיקרי בין מערכות התקשורת הוא שימוש ב Relationship Management Application (RMA) במקום מערכת ה-bilateral key exchange (BKE) ששימשה בעבר. לטענת SWIFT, השימוש במערכת ה-RMA יספק בטיחות וקלות שימוש בטווח הארוך, אך שינוי זה גרם לשינויים משמעותיים במערכות התשלומים הבינלאומיים של אלפי הבנקים המשתמשים בשירות SWIFT.
ההחלפה הושלמה ב-1 בינואר 2009.
תקנים

סוויפט אחראית לתקנים לתקשורת פיננסית בין בנקאית. תקשורת בתקני סוויפט מקובלת ברבים מן הבולטים שבמוסדות הבנקאיים בעולם, בין אם הם מועברים ברשת התקשורת של סוויפט ובין אם לאו. סוויפט משתפת פעולה עם ארגונים בינלאומיים להגדרת תקנים לצורה ולתוכן של תקשורת בנקאית. סוויפט אף משמשת כרשות רישום לתקני ISO הבאים:
ISO 9362: תקן משנת 1994 לתקשורת בנקאית ובו קוד זיהוי בנק
ISO 10383: תקן משנת 2003 לניירות ערך ומכשירים בנקאיים דומים ובו קודים למסחר במניות ולזיהוי שווקים (MIC)
ISO 13616: תקן משנת 2003 לרישום מספר זה"ב
ISO 15022: תקן אשר מקורו בשנת 1999 לניירות ערך ובו תבנית להודעות (התקן מחליף את ISO 7775)
ISO 20022: תקן משנת 2004 (ISO 20022-1) ומשנת 2007 (ISO 20022-2) בנושא שירותים בנקאיים - תבנית בינלאומית להודעות בנקאיות
סוויפט וישראל

ישראל הצטרפה לרשת בתחילת 1982, וחברת שירותי בנק אוטומטיים מונתה כאחרית על הקמת התשתית וחיבור הבנקים בישראל לרשת. ב-16 במאי 1983, 11 בנקים ישראלים חוברו לרשת: בנק ישראל, בנק לאומי, בנק הפועלים, בנק דיסקונט, בנק המזרחי, הבנק הבינלאומי הראשון, בנק איגוד, בנק ברקליס-דיסקונט, בנק מרכנתיל, בנק כללי ובנק הספנות
. בהמשך חוברו גם שלוחות של בנקים ישראלים מחוץ לישראל.
מספר חברות תוכנה מישראל פיתחו פתרונות סליקה ועיבוד תשלומים דרך רשת SWIFT, בהם חברת "מנוף מערבות" (שנקרא אחר כך MINT), וחברת "פאנדטק" (Fundtech).
ב-2005 התחברה גם הבורסה לניירות ערך בתל אביב לרשת.
אבטחה

ביוני 2006 דיווח העיתון "ניו יורק טיימס" כי הארגון העביר לממשל האמריקאי נתונים על מיליוני פעולות בנקאיות מאז מתקפת ה-11 בספטמבר 2001. זאת במסגרת תוכנית איסוף מידע פיננסי, שהופעלה על ידיה-CIA, תחת הפיקוח של מחלקת האוצר של ארצות הברית, והתמקדה באנשים החשודים בקשרים לארגון אל-קאעדה
.
בפברואר 2016 נגנבו על ידי האקרים 81 מיליון דולר מהבנק המרכזי של בנגלדש (אנ') באמצעות החשבון של הבנק בבנק הפדרלי בניו יורק באמצעות נוזקה שהשתמשה בתוכנת Alliance Access של סוויפט, על פי חברת האבטחה הבריטית BAE סיסטמס. רוב הכסף הועבר לבנק בפיליפינים.
ראו גם

Telegraphic transfer - מערכת שקדמה לסוויפט, ועודנה בשימוש לסליקה בחלק מהארצות בעולם
CHAPS - מערכת בריטית לסליקת ליש"ט תוך-יומית
Terrorist Finance Tracking Program - מנגנון מעקב אמריקאי על Swift שהוקם כחלק מהמלחמה העולמית בטרור, ונחשף ב-2006 על ידי הניו יורק טיימס
SPFS - מערכת תשלומים רוסית
הערות שוליים

1 2  SWIFT history באתר האגודה
↑  סוכנות AP, איראן נותקה ממסלקת הכספים הבינלאומית, באתר ynet, 15 במרץ 2012
↑  AP, איראן התעשרה ב-100 מיליארד דולר, באתר ynet, 1 בפברואר 2016
↑  סוכנויות הידיעות, בנקים איראניים נותקו ממסלקת הכספים הבינלאומית, באתר ynet, 5 בנובמבר 2018
↑  מהי "סוויפט" ולמה בריטניה רוצה שרוסיה לא תוכל להשתמש בה?, באתר ynet, 25 בפברואר 2022
↑  סוכנויות הידיעות, סוויפט תשיק שירות תשלומים מאובטח באינטרנט למסחר אלקטרוני בין עסקים, באתר TheMarker‏, 13 בספטמבר 2000
↑  כך פועלת רשת סוויפט, מעריב, 17 במאי 1983
↑  אסתר גולדברשט, 11 בנקים חוברו בקשר טלפוני ישיר לרשת "סוויפט" הבינלאומית, מעריב, 16 במאי 1983
↑  סוויפט הגיע לבל"ל, חדשות, 15 ביוני 1986
↑  גבי בשן, מנוף מכרה תוכנה לבנק יפני, חדשות, 3 בספטמבר 1991
↑  שי שלו, ‏בועז משעולי חוזר לוול-סטריט: פאנדטק תנפיק לפי שווי של 100 מ' ד', באתר גלובס, 12 בפברואר 1998
עומרי כהן, סיום חזק לשנה חיובית: גידול של 17% בהכנסות פאנדטק ברבעון הרביעי ל-23.1 מיליון דולר, באתר TheMarker‏, 14 בפברואר 2007
↑  שירות גלובס, ‏הבורסה לניירות ערך בתל-אביב בחרה במערכת SWIFT של SunGard ישראל, באתר גלובס, 5 בספטמבר 2005
↑  נמרוד הלפרן, האח הגדול הפיננסי: מערכת העברות הכספים SWIFT סיפקה בחשאי לממשל בוש נתונים על מיליוני פעולות בנקאיות, באתר TheMarker‏, 23 ביוני 2006
↑  רויטרס, הפריצה לבנק המרכזי בבנגלדש חשפה עד כמה פגיעה המערכת הפיננסית העולמית, באתר TheMarker‏, 25 באפריל 2016
↑  רויטרס, תעלומה גם אחרי יותר משנה: מי אחראי לשוד הסייבר הגדול אי פעם?, באתר TheMarker‏, 8 בדצמבר 2017
| --- | --- |
בקרת זהויות :  GND: 2074653-2  ISNI: 0000 0001 1013 4596  LCCN: n85257961  NKC: ko2003201694  NLA: 35989457  RERO: 02-A000151326  VIAF: 141392923   WorldCat (עם VIAF): 141392923
הגלימה החיצונית

| --- | --- |
 שיוך:  כלי דם 
 תיאור ב:  האנטומיה של גריי (מהדורה 20) (499) 
 מזהים
 לטינית (TA98):  tunica externa 
 טרמינולוגיה אנטומיקה:  A12.0.00.017 
 TA2 (2019):  3920 
 טרמינולוגיה היסטולוגיקה:  H3.09.02.0.01009 
 מערכת השפה הרפואית המאוחדת:  C0225342 
 
מבנה דופן עורק
הַגְּלִימָה הַחִיצוֹנִית (TA: tunica externa, tunica adventitia) היא השכבה החיצונית מבין שלוש בדופן כלי דם. גלימה זו מורכבת בעיקר מקולגן, ובעורקים היא נתמכת בשכבה אלסטית חיצונית. הקולגן משמש לעיגון כלי הדם לרקמות סמוכות ומעניק לו יציבות.
צפדינה, מחסור בוויטמין C, פוגעת בגלימה החיצונית, משום שוויטמין C נחוץ לייצור קולגן, ובלעדיו דופנות כלי הדם מועדות לקרעים, דבר שעלול להביא לדימומים.
ראו גם

הגלימה הפנימית
הגלימה האמצעית
הערות שוליים

↑  K. Witter, Z. Tonar, H. Schöpper, How many Layers has the Adventitia? - Structure of the Arterial Tunica Externa Revisited, Anatomia, Histologia, Embryologia 46, 2017-04, עמ' 110–120 doi: 10.1111/ahe.12239
↑  Muhammad Abdullah, Radia T. Jamil, Fibi N. Attia, Vitamin C (Ascorbic Acid), Treasure Island (FL): StatPearls Publishing, 2022
| --- | --- |
בקרת זהויות :  TA98: A12.0.00.017  TH: H3.09.02.0.01009 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האצטדיון האולימפי (הלסינקי)

| --- | --- |

 כתובת:  Paavo Nurmen tie 1 
 מיקום:  הלסינקי שבפינלנד
 קואורדינטות:  60°11′13″N 24°55′34″E﻿ / ﻿60.18689398°N 24.92606242°E﻿ / 60.18689398; 24.92606242
 אבן יסוד:  1934
 תקופת הפעילות:  12 ביוני 1938 – הווה (86 שנים)
 שופץ:  2005
 בעלים:  Stadium Foundation 
 מפעיל:  Stadium Foundation 
 משטח:  דשא
 אדריכל:  איריו לינדגרן, Toivo Jäntti 
 קבוצות:  נבחרת פינלנד בכדורגל
 מושבים:  36,200
 www.stadion.fi
  מפת מיקום  מפה מפורטת   (למפת הלסינקי מוגדלת) האצטדיון האולימפי(למפת הלסינקי רגילה) האצטדיון האולימפי  he tabBackground:;tabBorder:#aaa;defaultTab:0;
 
האצטדיון במהלך משחק כדורגל בין נבחרות פינלנד ופורטוגל
האצטדיון האולימפי (בפינית: Olympiastadion) הוא הגדול באצטדיוני פינלנד וממוקם בשכונת טואולו במרכז הלסינקי, בירתה.
היסטוריה

האצטדיון נבנה כאצטדיון אולימפי עבור אולימפיאדת הקיץ של 1940 שתוכננה להתקיים בטוקיו שביפן, הועברה להלסינקי ולבסוף בוטלה בשל מלחמת העולם השנייה. האצטדיון שימש כאצטדיון המרכזי של אולימפיאדת הלסינקי בשנת 1952.
הקמת האצטדיון החלה בשנת 1934 והעבודות הושלמו בשנת 1938. כבר בתחרות הראשונה לציון פתיחת האצטדיון האולימפי שנערכה ב-21 ביוני 1938 הייתה שערורייה גדולה, שבה אברהם טוקזייר היהודי, חצה ראשון את קו הסיום בריצת 100 מטר והכרוז אף הודיע עליו כמנצח מיד לאחר הריצה, אך עם פרסום התוצאות הרשמיות, התברר שהציבו אותו במקום הרביעי. למחרת פורסמה תמונה בעיתון הנפוץ בכל המדינות הנורדיות, שמוכיחה בבירור כי טוקזייר, היה הראשון שחצה את קו הסיום. הסיבה לדרוג הנמוך שלו במקום הרביעי הייתה ככל הנראה בגלל אנטישמיות. בתחרות נכחה משלחת רשמית מגרמניה הנאצית, והמארגנים, שרצו לרצות את אורחיהם, ובלחץ של אורהו קקונן (לימים נשיא פינלנד), שבאותה העת היה שר הפנים ויו"ר ההתאחדות האתלטיקה הפינית, הוציאו אותו מהפודיום ומטקס קבלת המדליות.
במהלך האולימפיאדה (1952) היו באצטדיון 70,000 מקומות. האצטדיון עבר שיפוץ נרחב בשנים 1990–1994 ושיפוץ נוסף בשנת 2005 לפני אליפות העולם באתלטיקה. בשל השיפוץ שנערך בו מספר המקומות עמד על כ-40,000 מושבים. בשנת 2016 נסגר האצטדיון לשיפוץ מקיף נוסף שבמסגרתו מספר המושבים ירד ל-36,000 מקומות וכן שופצה חזיתו תוך שימור המראה המקורי שלה והורחב קירוי היציעים כך שכעת הוא מחפה על כל היציעים.
בראש מגדל האצטדיון שגובהו 72 מטר, מצויה מרפסת תצפית.
האצטדיון משמש כאצטדיון הבית של נבחרת פינלנד בכדורגל.
האצטדיון אירח את גמר אליפות אירופה בכדורגל נשים 2009 והסופר קאפ האירופי 2022.
היסטוריה > אליפויות עולם באתלטיקה

הלסינקי אירחה באצטדיון זה שתי אליפויות עולם באתלטיקה:
1983 - אליפות העולם הראשונה באתלטיקה
2005 - אליפות העולם העשירית באתלטיקה
היסטוריה > אליפויות אירופה באתלטיקה

הלסינקי אירחה באצטדיון זה שלוש אליפויות אירופה באתלטיקה:
1971 - אליפות אירופה העשירית באתלטיקה
1994 - אליפות אירופה ה-16 באתלטיקה
2012 - אליפות אירופה ה-21 באתלטיקה
היסטוריה > הופעות

| זמר/ת או להקה | תאריך | שם  מופע |
| --- | --- | --- |
| הרולינג סטונז | 1970   2 בספטמבר | ‏ The Rolling Stones European Tour 1970 |
| דייר סטרייטס | 1992   4 באוגוסט | ‏ On Every Street |
| הרולינג סטונז | 1995   6 ביוני | ‏ Voodoo Lounge |
| בון ג'ובי | 1996   19 ביולי | ‏ These Days |
| טינה טרנר | 1996   9 באוגוסט | ‏ These Days |
| U2‏ | 1997   9 באוגוסט | ‏ PopMart |
| מייקל ג'קסון | 1997   24 באוגוסט ו-26 באוגוסט | ‏ HIStory |
| אלטון ג'ון | 1998   25 ביוני | - |
| הרולינג סטונז | 1998   5 באוגוסט | ‏ Bridges to Babylon |
| AC/DC‏ | 2001   26 ביוני | ‏ Stiff Upper Lip |
| ברוס ספרינגסטין | 2003   16 ביוני ו-17 ביוני | ‏ The Rising |
| הרולינג סטונז | 2003   16 ביולי | ‏ Licks |
| מטאליקה | 2004   28 במאי | ‏ Madly in Anger with the World |
| פול מקרטני | 2004   17 ביוני | ‏ 2004 Summer |
| ג'נסיס | 2007   11 ביוני | ‏ Turn It On Again: The Tour |
| מטאליקה | 2007   15 ביולי | ‏ Sick of the Studio '07 |
| הרולינג סטונז | 2007   1 באוגוסט | ‏ A Bigger Bang |
| בון ג'ובי | 2008   16 ביוני | ‏ Lost Highway |
| ברוס ספרינגסטין | 2008   11 ביולי | ‏ Magic |
| איירון מיידן | 2008   18 ביולי | ‏ Somewhere Back in Time |
| AC/DC‏ | 2009   17 ביוני | ‏ Black Ice |
| U2‏ | 2010   20 באוגוסט ו-21 באוגוסט | ‏U2 360° |
| בון ג'ובי | 2011   17 ביוני | ‏ Bon Jovi Live |
| איירון מיידן | 2011   8 ביולי | ‏ The Final Frontier |
| ברוס ספרינגסטין | 2012   31 ביולי | ‏ Wrecking Ball |
| מדונה | 2012   12 באוגוסט | ‏ The MDNA |
| איירון מיידן | 2013   20 ביולי | ‏ Maiden England |
| מיוז | 2013   27 ביולי | ‏ The 2nd Law |
| ואן דיירקשן | 2015   27 ביוני | ‏ On the Road Again |
ראו גם

אברהם טוקזייר
דקס הרווד

| --- | --- |

דוסון באירוע NXT TakeOverː Dallas
 לידה:  30 ביוני 1984 (בן 40) ווייטוויל, צפון קרוליינה, ארצות הברית
 שם במה:  דקס הרווד סקוט דוסון דמיאן דרלינג KC אנדרסון KC מקנייט
 משקל:  101 ק"ג
 גובה:  1.78 מטר
 לאום:  אמריקאי
 קריירה מקצוענית:  2004–הווה (כ־20 שנה)
 מאמנים:  המאסטרו
 ליגות:  AEW
דייוויד מייקל הרווד (באנגלית: David Michael Harwood; נולד ב-30 ביוני 1984 בצפון קרוליינה), הידוע יותר בשם הבמה שלו, דקס הרווד, הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה סקוט דוסון. ב-WWE, הוא זכה פעמיים באליפות הזוגות של NXT, פעמיים באליפות הזוגות של Raw, פעם אחת באליפות הזוגות של סמאקדאון ופעם אחת באליפות 24/7 של ה-WWE לצד שותפו, דאש ויילדר.
תחילת קריירת ההיאבקות

הרווד ערך את הופעת הבכורה שלו כמתאבק בשנת 2004. הוא התאבק בעבור הרבה ארגוני היאבקות עצמאיים. ב-2010 הוא התאבק בקרב חושך (קרב שלא מצולם) לארגון Ring of Honor.
קריירת היאבקות מקצועית > WWE > NXT‏ (2012–2017)

הרווד חתם על חוזה עם ה-WWE בשנת 2012 והועבר למתקן בשם ה-Performance Center, שם קבע ששם הזירה שלו יהיה סקוט דוסון. את קרב הבכורה הטלוויזיונית שלו ערך ב-7 במרץ בפרק של NXT, כאשר הוא מצוות עם ג'ודס דוולין בקרב האנדיקאפ 2 על 1 נגד אדריאן נוויל, קרב שאותו הפסיד.
במאי 2013 דוסון יסד זוג ביחד עם גארט דילן, כאשר המנג'ר שלהם היה סילבסטר לפורט. ב-26 ביוני השניים הפסידו בקרב מועמדות לאליפות הזוגות של הארגון לקורי גרייבס וקסיוס אונו. הזוג התפרק זמן קצר לאחר מכן לאחר שדילן פוטר מהחברה. פיטורי דילן במהרה הפכו את דוסון למתאבק יחידים מה שהוביל אותו להצלחה מועטה עד שיסד זוג ביחד עם אלכסנדר רוסב, שגם אותם אימן לפורט. רוסב ודוסון התחרו אך לא השיגו את מבוקשם בקרב מועמדות לאליפות הזוגות ב-12 בספטמבר. הציוות בין השניים הגיע לסופו כאשר רוסב בוגד במנג'ר שלהם במטרה להשיג מנג'רית חדשה אחרת בשם לנה, וזמן קצר לאחר מכן דוסון ספג פציעה בברך, מה שהשבית אותו למספר חודשים.
בחזרה שלו מפציעה, דוסון לא ויתר ויסד עוד זוג ביחד עם דאש ויילדר, אשר התאבקו בעיקר באירועים חיים תחת השם "המכונאים". השניים ערכו את הבכורה בסוף יולי 2014 בפרק של NXT, כאשר ספגו הפסד לבול דמפסי ומוג'ו ראוולי. ההופעה היחידה שלהם ששודרה לטלוויזיה בשנת 2014 הייתה בהפסד לאנזו אמורה וקולין קאסידי בחודש אוקטובר. ב-10 ביוני 2015 ב-NXT, דוסון התאבק בקרב המרכזי נגד סמואה ג'ו שלו הפסיד.
הניצחון הראשון של הזוג ששודר בטלוויזיה נרשם ב-29 ביולי 2015 כאשר הם מנצחים את מי שהם הפסידו להם באוקטובר הקודם, אמורה וקאסידי. באירוע NXT TakeOver: Respect השניים הפסידו בחצי הגמר של טורניר הזוגות לזכר דאסטי רודס לזוכים של הטורניר, פין באלור וסמואה ג'ו. בסוף אוקטובר השם של השניים שונים מה"מכונאים" לדאש ודוסון. ב-11 בנובמבר בפרק של NXT, השניים ניצחו את הואודויליאנס וזכו באליפות הזוגות של הארגון. כתוצאה מכך הם הגנו על התואר שלהם נגד אנזו וקאסידי באירוע NXT TakeOver: London. בתחילת פברואר 2016 השניים החלו להתחרות תחת השם Revival (שפירושו בעברית: תחייה). ויילדר ודוסון ערכו את הבכורה שלהם ברוסטר הרשמי של ה-WWE באירוע רודבלוק כאשר הם שוב הגנו על תוארם בהצלחה נגד אנזו וקאסידי. בראשון באפריל במסגרת האירוע NXT TakeOverː Dallas הריבייבל הפסידו את התואר לזוג בשם אמריקן אלפא (ג'ייסון ג'ורדן וצ'אד גייבל), אך השניים זכו בחזרה בתואר חודשיים לאחר מכן באירוע NXT TakeOver: The End. באירוע NXT TakeOver: Brooklyn II, השניים הגנו על התואר בהצלחה מפני ג'וני גרגאנו ותומאסו צ'אמפה. ב-19 בנובמבר 2016 באירוע NXT TakeOver, שהתקיים בטורונטו, הם הפסידו את התואר בקרב 2 מתוך 3 הכרעות לאותם גרגאנו צ'אמפה.
אליפויות והישגים

הישגים בארגון ההיאבקות All Elite Wrestling – AEW
אליפות הזוגות של AEW (פעמיים)  - עם קאש וילר
הישגים בארגון ההיאבקות Lucha Libre AAA Worldwide
אליפות הזוגות של AAA (פעם אחת, נוכחי)  - עם קאש וילר
הישגים במגזין ההיאבקות Pro Wrestling Illustrated – PWI
PWI דירג אותו במקום ה-103 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment – WWE
אליפות הזוגות של Raw (פעמיים)  - עם דאש ויילדר
אליפות הזוגות של סמאקדאון (פעם אחת)  - עם דאש ויילדר
אליפות 24/7 של ה-WWE (פעם אחת)  - עם דאש ויילדר
אליפות הזוגות של NXT (פעמיים)  - עם דאש ויילדר
פרסי סוף השנה של NXT (פעמיים)
קרב השנה של שנת 2016 עם דאש ויילדר נגד ג'וני גרגאנו ותומאסו צ'אמפה בקרב 2 מתוך 3 הכרעות על אליפות הזוגות באירוע NXT TakeOver: Toronto
זוג השנה (2016)  - עם דאש ויילדר
האל בליין

| --- | --- |

 לידה:  5 בפברואר 1929 הוליוק, מסצ'וסטס, ארצות הברית 
 פטירה:  11 במרץ 2019 (בגיל 90) פאלם דזרט, קליפורניה, ארצות הברית 
 שם לידה:  Harold Simon Belsky 
 מוקד פעילות:  ארצות הברית 
 תקופת הפעילות:  1948–2019 (כ־71 שנים)
 סוגה:  רוק 
 כלי נגינה:  מערכת תופים 
 חברת תקליטים:  Dunhill 
 פרסים והוקרה:  היכל התהילה של הרוק אנד רול (2000) 
 halblaine.com
 פרופיל ב-IMDb
 
האל בליין (באנגלית: Hal Blaine; נולד בשם הארולד סימון בלסקי, 5 בפברואר 1929 - 11 במרץ 2019) היה מתופף יהודי אמריקאי, ועל פי הטענה נטל חלק ביותר מ-35,000 הקלטות ו-6,000 סינגלים. הוא ניגן ב-40 להיטים שהגיעו למקום הראשון במצעדים, בשירים של אמנים פופולריים כלהקת הבירדס, פרנק סינטרה ואחרים. כן השתתף בהקלטת פסקולים לסרטים ולתוכניות טלוויזיה. הוא ניגן ג'אז וביג בנד, והתמחה ברוק אנד רול.
חייו והקריירה שלו

בליין נולד במסצ'וסטס להורים יהודים (מאיר ורוז בלסקי), החל לנגן בתופים כילד, ועבר עם משפחתו לקליפורניה בשנת 1943. ב-1944 היה אחד הניצולים מן השריפה באוהל הקרקס בהרטפורד, אסון שגבה את חייהם של 167 בני אדם.
בראשית דרכו המקצועית ניגן במועדונים בשיקגו והיה חלק מתזמורתו של קאונט בייסי. בשנות החמישים הרבה לנגן באולפן, ובשונה מנגני ג'אז רבים נהנה לנגן גם רוק אנד רול. באותה תקופה הפך לחלק מלהקת נגני האולפן של פיל ספקטור - The Wrecking Crew.
משנות השמונים ירד נפח עבודתו, כשמחשבים תפסו את מקומם של נגני אולפן ומפיקים נטו להעדיף מוזיקאים צעירים. בליין המשיך לעבוד בהקלטת מוזיקה לפרסומות, ולאחר שנקלע למצוקה כלכלית בעקבות גירושיו אף עבד כמאבטח.
בליין נפטר בקליפורניה ב-11 במרץ 2019. הודעות השתתפות בצער המשפחה פורסמו, בין היתר, על ידי רינגו סטאר, בריאן וילסון ורוני ספקטור.
מורשת והכרה

בליין נחשב לנגן פורה, ולפי הערכתו שלו ניגן ביותר מ-35,000 הקלטות. בין היתר ניגן בשירים הבאים:
"Be My Baby" של The Ronettes
"Good Vibrations" ו-"I Get Around" של The Beach Boys
"גברת רובינסון" ו"גשר על מים סוערים" של סיימון וגרפונקל
"My Love" של פטולה קלארק
"These Boots Are Made For Walking" של ננסי סינטרה
"Monday Monday" של האמהות והאבות
"‎(They Long to Be) Close to You" ו-"Top of the World" של הקרפנטרז
"שירה של אנני" של ג'ון דנוור
"מר טמבורין" של הבירדס
"MacArthur Park" של ריצ'רד האריס
בשנים 1966 - 1971 ניגן בליין בשישה אלבומים רצופים שזכו בפרס אלבום השנה בטקס פרסי הגראמי.
בקולנוע גולמה דמותו של בליין על ידי ג'וני סניד בסרט "Love & Mercy", הביוגרפיה של בריאן וילסון מהביץ' בויז (2014).
בשנת 2000 נרשם בהיכל התהילה של הרוק אנד רול ובשנת 2018 קיבל פרס גראמי למפעל חיים.
הגלן הגדול

| --- | --- |

תחנת M של מיזם הגלן הגדול. עמוד טריאנגולציה זה היה אחד מתוך כ-16 שנבנו עבור סקר מיוחד של הגלן הגדול בשנות ה-70.
 מידע כללי
 סוג:  עמק 
 מידע נוסף
 מדינות באגן הניקוז:  הממלכה המאוחדת 
 קואורדינטות:  57°18′N 4°27′W﻿ / ﻿57.3°N 4.45°W﻿ / 57.3; -4.45
 he
 
הגלן הגדול (ידוע גם בשם גלן אלבין או גלן מור) הוא גיא בסקוטלנד הנמשך לאורך 100 קילומטרים מאינוורנס אשר בקצה לשון הים מוריי, בקו ישיר לכיוון פורט ויליאם בקצה לוך לינה. הוא נע לאורך שבר גאולוגי המכונה שבר הגלן הגדול, וחוצה את ההיילנדס הסקוטיים להרי הגרמפיאן מדרום מזרח, ואת ההיילנדס הצפון-מערביים מצפון מערב.
הגלן הוא ציר תנועה טבעי בהיילנדס של סקוטלנד, המשמש הן את התעלה הקלדונית והן את כביש A82, המקשרים את העיר אינברנס בחוף הצפון מזרחי עם פורט ויליאם בחוף המערבי. מסילת הרכבת של אינברגרי ופורט אוגוסטוס נבנתה בשנת 1896 מהקצה הדרומי של הגלן לקצה הדרומי של לוך נס, אך מעולם לא הורחבה לאינברנס. מסילת הברזל נסגרה בשנת 1947. בשנת 2002 נפתח שביל הגלן הגדול. זהו מסלול למרחקים ארוכים המיועד לרוכבי אופניים, שייטי קאנו והולכי רגל. השביל מורכב מסדרה של משעולים, מסלולי יער, שבילי תעלות וקטעי כביש מזדמנים המקשרים בין פורט ויליאם לאינברנס.
חשיבותו האסטרטגית של הגלן היא בשליטה בשבטים הסקוטיים של ההיילנדס, במיוחד בזמן ההתקוממות היעקוביטים במאה ה-18. הגלן מוקף בנוכחותן של העיירות פורט ויליאם בדרום, פורט אוגוסטוס באמצע הגלן, ומבצר ג'ורג', סמוך לצפון מזרח מאינברנס.
חלק גדול מהגלן משובץ בסדרה של אגמים, כאשר נהרות מחברים ביניהם. גם התעלה הקלדונית משתמשת באגמים כחלק מהמסלול, אך הנהרות אינם ניתנים לשייט. מצפון מזרח לדרום מערב, גופי המים הטבעיים לאורך הגלן הגדול הם:
נהר נס (Abhainn Nis)
לוך דוכפור (Loch Dabhach Phuir)
לוך נס (Loch Nis)
נהר אויך (Abhainn Omhaich)
לוך אויך (Loch Omhaich)
לוך לוצ'י (Loch Lochaidh)
נהר לוצ'י ( Abhainn Lochaidh)
לוך לינה (An Linne Dhubh)
קו פרשת המים נמצא בין לוך אויך ללוך לושי. לוך לינה מדרום לפורט ויליאם הוא אגם ים שלתוכו מתנקזים במקביל הנהר לושי והתעלה הקלדונית. בקצה הצפוני, נהר נס מתנקז לשפך נהר ביולי בנקודה בה הוא פוגש את שפך לשון הים מוריי.
פעילות סייסמית

למרות שרעידות אדמה בקרבת שבר הגלן הגדול נוטות להיות מינוריות, פעילות סייסמית היא שיקול בתכנון התשתית המקומית.
הערות שוליים

↑  The Great Glen Way, Paddy Dillon, Cicerone, 2007
↑  שביל הגלן הגדול
↑  תעלת הגלן הגדול
↑  Preece, Robert (1995). "Earthquakes in the Inverness Area". Scottish Association of Geography Teachers' Journal. The Kessock Bridge, opened in 1982 and taking the A9(T) road north from Inverness, crosses the line of the Great Glen fault under the Moray / Beauly Firth. In consequence it has been built with seismic buffers, and these were planned during the design stage of the bridge.
ה'כ"ט

ה'כ"ט (5029)  היא שנה עברית  אשר  החלה ביום א' בתשרי, אור ל-10 בספטמבר 1268 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1269. שנה מסוג בחג, איננה מעוברת, ואורכה 353 ימים. זו שנה שלישית לשמיטה.
נולדו

רבי יעקב בן אשר – בנו של הרא"ש, פוסק הלכה ומחבר ארבעה טורים, מספרי ההלכה המשפיעים ביותר. (נפטר בה'ק"ג)
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
הגלקסיה האליפסואידית הננסית פגסוס

| --- | --- |

 נתוני תצפית
 קבוצת כוכבים:  פגסוס
 שמות נוספים:  אנדרומדה VI
 מגלה:  איגור קרצ'נצב וולנטינה קרצ'נצבה
 תאריך גילוי:  1999
 סוג:  אליפסואידית ננסית
 בהירות נראית:  13.2+
 סיווג מורפולוגי:  dSph
 עלייה ישרה:  23ʰ 51ᵐ 46.4ˢ
 נטייה:  ‏11″ ‏35′ ‏24°‏+
 מאפיינים פיזיים
 בהירות מוחלטת:  11.3-
 מרחק:  2,550,000  שנות אור 781,824.87  פארסק
 קוטר:  2,960 שנות אור
 מסה:  >‎2.1×107‎‏ ☉M
 הסחה לאדום:  354- ק"מ/שנייה
 
הגלקסיה האליפסואידית הננסית פגסוס או גלקסיית אנדרומדה VI (לפעמים נקראת גם הגלקסיה הננסית פגסוס, אך שם זה משמש גם את הגלקסיה הלא-סדורה הננסית פגסוס ולכן לא מקובל) היא גלקסיה אליפסואידית ננסית שנמצאת בקבוצת הכוכבים פגסוס במרחק של כ-2.55 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 13.2 והיא התגלתה בשנת 1999 על ידי האסטרונומים איגור קרצ'נצב וולנטינה קרצ'נצבה בתמונות שצולמו במצפה הכוכבים פאלומר יחד עם הגלקסיה הננסית קסיופאה (אנדרומדה VII).
מאפיינים

הגלקסיה נמצאת כ-5.8 מעלות מדרום-מערב לכוכב אלפרץ וכמעלה וחצי ממערב-דרום-מערב לכוכב ψ בפגסוס. גודלה הזוויתי של הגלקסיה הוא כ-4 דקות קשת שממרחקה שקול לקוטר של כמעט 3,000 שנות אור. מסתה מוערכת בלמעלה מ-‎2.1×107‎ מסות שמש, כ-50 מיליוניות ממסת שביל החלב, אך מסת הכוכבים הנראים שבה היא רק כ-‎2.8×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3.4 מיליון מעוצמת ההארה של השמש והמתכתיות של כוכבי הגלקסיה היא כ-5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב ושל גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 810,000 שנות אור ל-1,040,000 שנות אור בזמן הקפה של כ-11 מיליארד שנים, כך שלמעשה מאז יצירתה היא השלימה הקפה אחת בלבד.
הערות שוליים

1 2 3 4  SIMBAD: Pegasus Dwarf Galaxy
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012)
↑  M. L. M. Collins, S. C. Chapman, R. M. Rich, R. A. Ibata, N. F. Martin, M. J. Irwin, N. F. Bate, G. F. Lewis, J. Peñarrubia, N. Arimoto, C. M. Casey, A. M. N. Ferguson, A. Koch, A. W. McConnachie & N. Tanvir: The Masses of Local Group Dwarf Spheroidal Galaxies: The Death of the Universal Mass Profile, The Astrophysical Journal, Vol. 783, Iss. 1, article id. 7,  p. 9 (2014)
↑  I. D. Karachentsev & V. E. Karachentseva: New probable companions to M 31 found on the POSS-II, Astronomy & Astrophysics, vol. 341, p. 355-6 (1999)
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012)
↑  J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 685 (2010)
↑  L. L. Watkins, N. W. Evans & G. van de Ven: A census of orbital properties of the M31 satellites, Monthly Notices of the Royal Astronomical Society, Vol. 430, Iss. 2, p. 9 (2013)